સંસદનું મોન્સુન સત્ર આવતા બુધવારે એટલે કે 18 જુલાઈથી શરૂ થવાનું છે. સંસદના આ સત્રમાં પણ ગયા સત્રની જેમ હોબાળાની સંભાવનાને જોતા થોડા દિવસો પહેલા લોકસભા સ્પીકર સુમિત્રા મહાજને બધા સાંસદોને ભાવુક અપીલ કરી હતી અને કહ્યુ હતુ કે સંસદને સરળ રીતે ચાલવા દેજો જેથી દેશની જનતાને આનો લાભ મળી શકે. વળી, સંસદના મોન્સુન સત્રની જો વાત કરીએ તો ઘણા મહત્વપૂર્ણ બિલો પર બધાની મિટ મંડાયેલી છે અને ભાજપ સરકારની કોશિશ રહેશે કે આ સત્ર દરમિયાન વધુમાં વધુ કામ પતાવી શકે.